Polisie lê beslag op R95 m. se kokaïneArgieffoto Kapt. Thulani Zwane, woordvoerder van die polisie, het gesê die Valke het die skeepsvraghouer Dinsdagaand onderskep. Hy het gesê 95 blokke kokaïne van 1kg elk is in die skeepsvraghouer gevind. Volgens Zwane is niemand nog in hegtenis geneem in verband met die voorval nie maar is dit duidelik dat daar met die vraghouer se seël gepeuter is. “Daar word vermoed dat die dwelms verwyder moes word voor die houer aan die eienaar terugbesorg is.” Zwane het gesê die vraghouer het op 5 September op ŉ skip van Buenos Aires in Argentinië vertrek en het op 30 September by die Durbanse hawe aangekom.